Музеј на тутун - Википедија

# Музеј на тутун

### Од Википедија, слободна енциклопедија

Луле од збирката на Музејот

Музејот за тутун е формиран 1973 год. како дел од Институтот за тутун во Прилеп. Предметите кои се во составот на овој Музеј, а чија бројка се движи околу 1700, се поделени во четири групи:

- експонати за уживање тутун;
- експонати од производството, рекламирањето и тековните работи на тутунската индустрија;
- експонати од традиционалното производство на тутунот;
- Ликовна збирка со мотиви од тутунопроизводството;

Музејот поседува библиотека со ретки и стари примероци на книги, како што е "Табакологија" од Неадри издадена во 1626 год., потоа фототека и фототека на негативи, збирка на пропаганден материјал од тутунската индустрија и колекција на слики, вредни и оригинални графики и репродукции. Оделението за документација и аналитика се наоѓа во просториите на Заводот и Музеј во Прилеп.

Луле од збирката на Музејот

## [уреди] Постојана поставка

Предметите се изложени во сала со површина од 250 м2. Во 24 витрини се сместени 750 експонати: лулиња, чибуци, табакери, бурмутници, дозни за тутун, пепелници, наргилиња, водни лулиња за тутун и опиум, чистачи и полначи за лулиња, порт цигари, камиши, сечачи за тутун, дробилки за бурмут (авани), апарати за потсекување и режење цигарети и цигари, калапи и други алати за изработување лули, шандани (држачи за цигари и кибрити), кутии за тутун, цигари, тацни за служење цигари, направи за потпалување на лулите, чилами за хашиш, запалки, кутии за виткање цигарети, машички и др.

Преземено од "http://mk.wikipedia.org../../../%D0%BC/%D1%83/%D0%B7/%D0%9C%D1%83%D0%B7%D0%B5%D1%98_%D0%BD%D0%B0_%D1%82%D1%83%D1%82%D1%83%D0%BD.html"

Категории: Македонски музеи | Тутун

##### Views

- Статија
- Разговор
- Тековна верзија

##### Пребарај